ȘTIU, 21 martie 2021, cu Irina Ursu și Dan Pavel.
Timișoara n-a mai apucat să iasă din carantină, deși responsabilii locali au votat pentru asta. Raed Arafat a intervenit și a anunțat încă 72 de ore de carantină și o soluție nu doar pentru Timișoara, ci pentru toată țara. "Vara asta am să mă îndrăgostesc". Va fi din nou viață liberă peste 5 luni, anuntă inventatorul vaccinului Pfizer-Biontech. Parcă mai e o viață până la vară…. Parlez-vous românește? Francezii declară româna limbă internațională! Si ne si zic merci că am furat cuvinte de la ei. Medicii de la Terapie Intensivă vor să demisioneze în bloc. Ca protest după ce Ministrul Muncii, Raluca Țurcan, a spus că ei câștigă prea mult. Și câtă nevoie avem de medici, e record, azi au ajuns 1334 bolnavi de covid la ATI. E oficial primăvară, pentru că ziua e egală cu noaptea. Și Dacia a înțeles asta, pentru că s-a deschis sezonul la Dacia Spring, puterea electrica a României pe șosele. Dincolo era mai scump. Azi e și ziua Pădurii. Să ne mai bucurăm de ea cât mai există. Pentru că se fură mult. Noroc cu autoritățile noastre care îi prind pe hoți. O glumă amară, doar 1% din lemnul furat este descoperit. Probabil e bacșișul pe care îl lasă hoții celor plătiți să-i prindă.
Andreea Burnar, Ioana Matei şi Corina Popa sunt juriul de astăzi.